**Nagykanizsa Megyei Jogú Város Önkormányzata Közgyűlésének**

**17/2025. (V. 26.) önkormányzati rendelete**

**a fűtési költségmegosztók egyes kérdéseiről**

[1] A szabályozás célja, hogy a távhőszolgáltatásról szóló 2005. évi XVIII. törvény 6. § (2) bekezdés j) pontjában meghatározott önkormányzati feladatnak eleget téve a képviselő-testület rendeletben állapítsa meg – a központi fűtésről és melegvíz-szolgáltatásról szóló 676/2023. (XII.29.) Korm.rendeletben meghatározott általános előírások figyelembevételével – a fűtési költségmegosztók felszerelésének költséghatékonysági szempontjait.

[2] Nagykanizsa Megyei Jogú Város Önkormányzatának Közgyűlése a távhőszolgáltatásról szóló 2005. évi XVIII. törvény 6. § (2) bekezdés j) pontjában kapott felhatalmazás alapján, az Alaptörvény 32. cikk (1) bekezdés a) pontjában és a központi fűtésről és melegvíz-szolgáltatásról szóló 676/2023. (XII.29.) Korm. rendelet 2. melléklet 1. pont 1.5. alpontjában, valamint a Magyarország helyi önkormányzatairól szóló 2011. évi CLXXXIX. törvény 13. § (2) bekezdésében meghatározott feladatkörében eljárva a következőket rendeli el:

**1. §**

(1) A rendelet hatálya kiterjed a Nagykanizsa Megyei Jogú Város közigazgatási területén lévő távhővezeték nélküli – legalább két lakással vagy nem lakás céljára szolgáló helyiséggel rendelkező épület alkotórészét képező – központi hőellátó rendszer üzembentartójára és fogyasztójára.

(2) A rendeletben használt fogalmak a központi fűtésről és melegvíz-szolgáltatásról szóló 676/2023. (XII.29.) Korm. rendeletben (a továbbiakban: Korm. rendelet) meghatározott fogalmakkal egyeznek meg.

**2. §**

Fűtési célú hőmennyiség épületrészenkénti hiteles mérésének kialakítása vagy fűtési költségmegosztók alkalmazása esetén a Korm. rendelet szerinti fogyasztók által végzett, a Korm.rendeletben előírt költséghatékonysági vizsgálat során a Korm. rendelet 2. mellékletében foglalt táblázat 6. sorában meghatározott megtakarítási arány értéke Nagykanizsa megyei Jogú Város ellátási területén 10%.

**3. §**

Ez a rendelet a kihirdetését követő napon lép hatályba.

Nagykanizsa, 2025. május 22.

|  |  |
| --- | --- |
| Dr. Gyergyák Krisztina  jegyző | Horváth Jácint  polgármester |

Kihirdetés napja: 2025. május 26.

Dr. Gyergyák Krisztina

jegyző